ПРЕДЛОГ ЗАКОНА

О ИЗМЕНАМА И ДОПУНАМА ЗАКОНА О ДУВАНУ

Члан 1.

У Закону о дувану („Службени гласник РС”, бр. 101/05, 90/07, 95/10, 36/11 и 108/13), у члану 1. после речи: „обраде” додају се запета и реч: „прераде”, после речи: „промет дувана” додаје се запета, а реч: „и” брише се, после речи: „обрађеног дувана” додају се речи: „и прерађеног дувана,”, после речи: „промета дуванских производа” реч: „и” замењује се речима: „у Републици Србији (у даљем тексту: Република),”.

Члан 2.

У члану 2. тачка 2) мења се и гласи:

„2) Обрађени дуван јесте дуван обрађен технолошким поступком сезонске и вансезонске ферментације и термичком обрадом, и то: цели обрађени лист дувана (када су у питању оријентални или полуоријентални дувани), делови лиске/стрипса и ребра (када су у питању дувани типа вирџинија и берлеј) и ситњавина, односно мањи комади лиске (када су у питању сви типови дувана), као и отпаци од дувана;”.

После тачке 2) додају се тач. 2а) и 2б), које гласе:

„2а) отпаци од дувана су ситни делови обрађеног дувана, делови ребра и прашина настали у процесу манипулације, обраде и прераде дувана, који се даље могу користити првенствено у производњи реконституисаног дувана у складу са посебним прописима, технолошким поступком за производњу реконституисаног дувана и правилима струке. На отпатке од дувана из ове тачке не примењују се прописи којима се уређује управљање отпадом;

2б) прерађен дуван, у смислу овог закона, јесте дуван добијен индустријским поступком прераде обрађеног дувана, који се користи искључиво као дуванска сировина за производњу дуванских производа, као и реконституисани дуван (хомогенизовани дуван, односно дуванска фолија) и експандирани дуван;”.

У тачки 3) подтачка (4) речи: „подтачке (1)” замењују се речима: „подтачке (2), а речи: „подтачке (2)” замењују се речима: „подтачке (1)”.

У тачки 4) речи: „Србији (у даљем тексту: Република)” бришу се.

После тачке 6) додаје се тачка 6а), која гласи:

„6а) прерада дувана јесте индустријски поступак производње и паковања прерађеног дувана;”.

После тачке 9) додаје се тачка 9а), која гласи:

„9а) прерађивач дувана јесте привредни субјект који производи прерађен дуван и који је уписан у Регистар прерађивача дувана;”.

У тачки 11) после речи: „увозник дувана, обрађеног дувана,” додају се речи: „прерађеног дувана,”, после речи: „односно дуванских производа” додају се речи: „(у даљем тексту: увозник)”, а после речи: „Регистар увозника дувана, обрађеног дувана,” додају се запета и речи: „прерађеног дувана”.

После тачке 11) додају се тач. 11а) и 11б), које гласе:

„11а) увозник дуванских производа, у смислу овог закона, jесте и привредни субјект, који не врши стављање у слободан промет на тржиште републике производе из тачке 3) овог члана, већ преко држаоца специјализованог складишта, отвореног у складу са царинским прописима (у даљем тексту: специјализовано царинско складиште), врши продају дуванских производа у авионима и бродовима, односно снабдевање авиона и бродова, који саобраћају на међународним линијама или отпрема дуванске производе у слободне царинске продавнице отворене на ваздухопловним пристаништима отвореним за међународни саобраћај на којима је организована пасошка и царинска контрола ради продаје путницима у складу са царинским прописима (у даљем тексту: слободне царинске продавнице), као и продаје дипломатским и конзуларним представништвима и дипломатском и конзуларном особљу и који је уписан у Регистар привредних субјеката који обављају промет дуванских производа по посебном поступку;

11б) држалац специјализованог царинског складишта, јесте лице у чије складиште се смештају дувански производи ради продаје дуванских производа у авионима и бродовима, односно снабдевања авиона и бродова, који саобраћају на међународним линијама или отпремања дуванских производа у слободне царинске продавнице, као и продаје дипломатским и конзуларним представништвима и дипломатском и конзуларном особљу;”.

У тачки 12) после речи: „извозник дувана, обрађеног дувана,” додају се речи: „прерађеног дувана,” после речи: „односно дуванских производа” додају се речи: „(у даљем тексту: извозник)”, после речи: „Регистар извозника дувана, обрађеног дувана” додају се запета и речи: „прерађеног дувана,”.

Тачка 13) мења се и гласи:

„13) промет дувана, обрађеног дувана, односно прерађеног дувана, јесте трговина, као и увоз и извоз дувана, обрађеног дувана, односно прерађеног дувана;”.

Члан 3.

У члану 4. тачка 1) мења се и гласи:

„1) утврђује испуњеност услова и издаје дозволе за производњу, обраду, прераду, увоз и извоз дувана, обрађеног дувана, односно прерађеног дувана;”.

Тачка 3) брише се.

Тачка 5) мења се и гласи:

„5) води евиденције у вези са производњом, обрадом, прерадом и прометом дувана, обрађеног дувана, односно прерађеног дувана, као и производњом и прометом дуванским производима;”

У тачки 6) после речи: „нелегалног промета” додају се речи: „дувана, обрађеног дувана, прерађеног дувана и”.

У тачки 7) после речи: „обрађеног дувана” додају се запета и речи: „прерађеног дувана”.

Члан 4.

У члану 5. став 1. после тачке 2) додаје се тачка 2а), која гласи:

„2а) Регистар прерађивача дувана;”.

У тачки 5) после речи: „обрађеног дувана,” додају се речи: „прерађеног дувана,”, после речи: „дуванских производа” додају се речи: „(у даљем тексту: Регистар увозника)”.

У тачки 6) после речи: „обрађеног дувана,” додају се речи: „прерађеног дувана,”, после речи: „дуванских производа” додају се речи: „(у даљем тексту: Регистар извозника)”.

После тачке 6) додаје се тачка 6а), која гласи:

„6а) Регистар привредних субјекaта који обављају промет дуванских производа по посебном поступку;”.

Члан 5.

У члану 6. став 1. у тачки 2) тачка на крају замењује се тачком и запетом.

После тачке 2) додаје се тачка 3), која гласи:

„3) Евиденциона листа о маркама дуванских производа чији се промет обавља по посебном поступку.”

У ставу 3. после речи: „односно матични број” додаје се запета и речи: „врста дуванског производа, назив робне марке дуванског производа”.

Члан 6.

У члану 7. став 1. после речи: „обрадом” додају се запета и реч: „прерадом”, после речи: „обрађеног дувана” додају се запета и речи: „прерађеног дувана”.

У ставу 3. речи: „тач. 1) и 2)” замењују се речима: „тач. 1), 2) и 2а)”.

У ставу 5. речи: „тач. 1) и 2)” замењују се речима: „тач. 1), 2) и 2а)”.

У ставу 6. после речи: „произвођача” додаје се запета а реч: „и” брише се, а после речи: „обрађивача” додају се речи: „и прерађивача”.

У ставу 7. после речи: „извозника” бришу се речи: „дувана, обрађеног дувана, односно дуванских производа”.

Члан 7.

У члану 8. став 2. мења се и гласи:

„У оквиру типова из става 1. овог члана, на територији Републике могу се гајити сорте које су уписане у Регистар сорти пољопривредног биља у складу са законом којим се регулише признавање сорти.”

У ставу 3. реч: „расада” и реч: „произведено” бришу се.

После става 4. додају се ст. 5, 6. 7. и 8, који гласе:

„Промет семена и расада дувана може вршити произвођач дувана, односно обрађивач дувана, уз примену одредби овог закона и одредби закона којим се уређује промет семена пољопривредног биља.

Забрањен је правном и физичком лицу промет семена и расада дувана, промет семена и расада дувана у малопродајним објектима, узгој дувана за сопствене потребе, као и потребе чланова породичног домаћинства.

Производњом расада дувана може да се бави произвођач дувана уписан у регистар произвођача дувана, као и физичко лице - произвођач дувана на основу закљученог кооперативног уговора са регистрованим произвођачем дувана.

Забрањено је физичком лицу – произвођачу дувана да се бави производњом и прометом семена дувана, као и прометом расада дувана.”

Члан 8.

У члану 9. став 1. тачка 4) мења се и гласи:

„4) да има закључене уговоре са обрађивачима дувана, односно извозницима;”

У тачки 6) тачка на крају замењује се тачком и запетом.

После тачке 6) додаје се тачка 7), која гласи:

„7) да одреди, односно ангажује лице које руководи процесом производње дувана.”

У ставу 2. тачка се замењује запетом и додају се речи: „осим испуњеност услова из тач. 1) и 5) овог члана коју проверава Управа по службеној дужности”.

У ставу 3. тачка 1) брише се.

Тач. 4) и 5) мењају се и гласе:

„4) сви уговори закључени са обрађивачима дувана, односно извозницима, осим ако подносилац захтева није истовремено уписан у Регистар обрађивача дувана, односно Регистар извозника;

5) изјава одговорног лица о неосуђиваности;”.

У тачки 6) тачка на крају замењује се тачком и запетом.

После тачке 6) додаје се тачка 7), која гласи:

„7) акт о одређивању, односно ангажовању лица које руководи процесом производње дувана.”

У ставу 9. речи: „односно са обрађивачем дувана који је истовремено уписан у Регистар обрађивача дувана и Регистар произвођача дувана.” замењују се речима: „искључиво на катастарској парцели, односно делу катастарске парцеле која је предмет кооперативног уговора.”

У ставу 10. речи: „2), 3) и 6)” замењују се речима: „2), 3), 6) и 7)”.

Члан 9.

После члана 9. додају се назив изнад члана 9а и члан 9а, који гласе:

„Кооперативни уговор

Члан 9а

Уговор из члана 9. став 9. овог закона закључује се за период од годину дана, најкасније до 31. марта. Уговор мора бити у писаној форми и закључује се за једну производну годину.

Кооперативни уговор обавезно садржи:

1. датум и место закључења уговора;
2. пословно име, седиште, матични број и порески идентификациони број (ПИБ) произвођача дувана уписаног у регистар произвођача дувана;
3. име, презиме, адресу, јединствени матични број грађана (ЈМБГ) физичког лица - произвођача дувана, број регистрованог пољопривредног газдинства;
4. место, катастарску парцелу (број и назив), катастарску општину, назив потеса;
5. укупну површину парцеле и површину на којој се сади дуван;
6. тип и сорту дувана који се сади;
7. очекивани број биљака;
8. очекивану количину произведеног дувана;
9. податке о месту сушења, количини дувана и месту складиштења дувана до откупа, односно предаје регистрованом произвођачу, као и податке о власнику - држаоцу сушаре, односно простора у којем се дуван суши, односно складишти;
10. обавезе у погледу примена мера за сузбијање биљних болести и штеточина на дувану и давање репродукционог материјала;
11. обавезу физичког лица - произвођача дувана да ће у уговореном року регистрованом произвођачу дувана испоручити сав произведени дуван, као и обавезу регистрованог произвођача дувана да ће од њега преузети сав произведени дуван;
12. рок и место преузимања дувана;
13. откупну цену произведеног дувана по класама;
14. рок и начин исплате новчаних средстава за преузети дуван.

Елементе уговора из става 2. тач. 4) - 8) овог члана, уговорне стране могу мењати најкасније до момента расађивања, односно до 10. јуна производне године за коју се уговор закључује.

Саставни део уговора је изјава физичког лица - произвођача дувана да за исти временски период није склопио уговор о производњи дувана са другим регистрованим произвођачем дувана за исту површину и катастарску парцелу, односно део катастарске парцеле.

Регистровани произвођач дувана дужан је да елементе уговора из става 2. овог члана евидентира електронски преко портала е-Управа, најкасније у року од два дана од истека рока из става 1. овог члана.

Измене елемената уговора из става 3. овог члана регистровани произвођач дувана дужан је да евидентира електронски преко портала е-Управа најкасније у року од два дана од дана настале промене, односно од истека рока из става 3. овог члана.

Регистровани произвођач дувана одговоран је за истоветност евидентираних елемената уговора унетих преко портала е-Управа са елементима кооперативног уговора.

Ближе услове начина уношења, као и приступ и коришћење података унетих преко портала е-Управа уређује Влада.”

Члан 10.

У члану 11. став 3. тачка на крају замењује се запетом и додају се речи: „односно извозником.”

Члан 11.

У члану 14. став 4. после речи: „обрађивача дувана” додају се запета и речи: „односно извозника”, а речи: „предуговоре, односно” бришу се.

Члан 12.

Члан 16а мења се и гласи:

„Члан 16а

Произвођач дувана који је уписан у Регистар произвођача дувана дужан је да одреди, односно ангажује лице које руководи процесом производње дувана и да обезбеди контролу реализације уговора из члана 9а овог закона.

Под контролом реализације уговора у смислу става 1. овог члана подразумева се провера испуњености обавеза физичког лица - произвођача дувана да дуван расади на уговореној катастарској парцели и у уговореној количини, израда извештаја о преузимању семена, односно расада дувана од стране физичког лица - произвођача дувана, извештаја о преузимању дувана, као и извештаја о уништењу дувана који се сматра отпадом у смислу члана 24. овог закона.

Извештаји из става 2. овог члана морају бити припремљени у року од 15 дана од дана завршетка радњи на које се односе, а достављају се на захтев Управе.

Физичко лице - произвођач дувана дужан је да сав произведени дуван преда регистрованом произвођачу дувана у складу са кооперативним уговором из члана 9а овог закона, а регистровани произвођач дувана дужан је да преузме сав произведени дуван.

Предаја, односно преузимање дувана у смислу става 4. овогчлана врши се најкасније:

1. за дуван типа вирџинија, до 31. децембра за производњу из те године;
2. за остале типове дувана, до 31. марта наредне године, за производњу из претходне године.

Произвођач дувана дужан је да откуп дувана врши искључиво од физичког лица - произвођача дувана са којим има закључен кооперативни уговор.

Произвођач дувана дужан је да обавести управу о датуму завршетка откупа дувана у односу на сва физичка лица - произвођаче дувана са којима има закључен кооперативни уговор, најкасније у року од пет дана од дана завршетка откупа.

Произвођач дувана дужан је да обавести управу о физичким лицима – произвођачима дувана који нису испоручили уговорене количине дувана у року од десет дана од дана завршетка откупа дувана, уз пратећу документацију и образложење за сваки конкретни случај.

Обавештење из ст. 7. и 8. овог члана могу се доставити Управи и у електронској форми.

Произвођач дувана који је уписан у Регистар произвођача дувана дужан је да дуван продаје искључиво обрађивачу дувана уписаном у Регистар обрађивача дувана, односно извознику, који је уписан у Регистар извозника.

Изузeтнo oд стaвa 10. овoг члaнa, регистровани прoизвoђaч дувaнa мoжe дувaн дa прeдa нa услужну oбрaду регистрованом oбрaђивaчу дувaнa, при чему се услужнo oбрaђeн дувaн мора складиштити искључиво код обрађивача дувана.

Прoизвoђaч дувaнa дужан је да услужнo oбрaђeн дувaн продаје искључиво регистрованом прерађивачу дувана, односно прoизвoђaчу дувaнских прoизвoдa, oднoснo регистрованом извoзнику.

Дуван чији се промет не врши у складу са ст. 4 - 6. и 10 - 12. овог члана сматраће се дуваном за пушење и осталим дуванским прерађевинама (резани дуван) у смислу закона којим се уређује област акциза.”

Члан 13.

У члану 17. став 1. у тачки 5) реч: „предуговоре/” брише се, после речи: „уговоре са” додају се речи: „прерађивачима дувана, односно”, а после речи „произвођачима дуванских производа” додају се запета и речи: „односно извозницима”.

У ставу 3. после речи: „привредног субјекта” додају се запета и речи: „а испуњеност услова из става 1. тач. 1) и 6) овог члана проверава Управа по службеној дужности”.

У ставу 4. тачка 1) брише се.

Тачка 3) мења се и гласи:

„3) сви уговори закључени са прерађивачима дувана, односно произвођачима дуванских производа, односно извозницима, осим ако подносилац захтева није истовремено уписан у Регистар прерађивача дувана, односно произвођача дуванских производа, односно Регистар извозника;”.

У тачки 4) реч: „уверење” замењује се речима: „изјава одговорног лица”, а речи: „које не може бити старије од 30 дана пре дана подношења захтева” бришу се.

Члан 14.

У члану 19. став 3. после речи: „закључени са” додају се речи: „прерађивачима дувана, односно”, а после речи: „произвођачима дуванских производа” додају се запета и речи: „односно извозницима”.

Члан 15.

У члану 22. став 5. после речи: „обавести” додају се речи: „прерађивача дувана, односно”, после речи: „произвођача дуванских производа” додају се запета и речи: „односно извозника”, а речи: „предуговоре, односно” бришу се.

Члан 16.

У члану 24. ст. 1. и 2. мењају се и гласе:

„Ако произвођач дувана није задовољан проценом квалитета дувана која је извршена од стране обрађивача дувана са којим је закључио уговор о откупу дувана, односно ако физичко лице - произвођач дувана није задовољан проценом квалитета дувана која је извршена од стране регистрованог произвођача дувана са којим је закључио кооперативни уговор, може у року од 24 часа од обављене процене квалитета поднети захтев за нову процену квалитета дувана акредитованој домаћој или страној лабораторији.

Трошкове процене квалитета дувана сноси лице из става 1. овог члана чија процена није потврђена.”

Ст. 5. и 7. бришу се.

После досадашњег става 6. који постаје став 5. додају се ст. 6 – 10. који гласе:

„Дуван чији је квалитет оспорен, не може бити у промету и остаје на чувању у складишту произвођача дувана до краја процене лабораторије из става 3. овог члана.

Ако се утврди да дуван који је био предмет процене не задовољава прописане стандарде квалитета ниједне од класа, тај дуван постаје отпад и са њим се поступа у складу са прописима који уређују управљање отпадом, а што је обавеза произвођача дувана који је преузео дуван у складу са кооперативним уговором. Дуван из става 6. овог члана не подлеже обавези плаћања уговорене откупне цене.

Ако се утврди да дуван који је био предмет процене не задовољава прописане стандарде квалитета ниједне од класа и ако лица из става 1. овог члана не поднесу захтев за нову процену квалитета дувана, сходно ст. 1. и 3. овог члана, тај дуван постаје отпад и са њим се поступа у складу са прописима који уређују управљање отпадом, а што је обавеза произвођача дувана који је преузео дуван у складу са кооперативним уговором. Дуван из става 6. овог члана не подлеже обавези плаћања уговорене откупне цене.

На све врсте дувана, које испуњавају услове из овог закона, не примењују се прописи којима се уређује управљање отпадом.

Уколико се дуван из става 6. овог члана нађе у промету, сматраће се дуваном за пушење и осталим дуванским прерађевинама (резани дуван), у смислу закона којим се уређује опорезивање акцизама.”.

Члан 17.

Наслов изнад члана 25, мења се и гласи: „Услужна обрада, промет и евиденција”.

У члану 25. став 1. мења се и гласи:

„Обрађивач дувана може пружати услуге обраде дувана произвођачу дувана уписаном у Регистар произвођача дувана на основу уговора о услужној обради дувана.”.

У ставу 2. после речи: „обрађеног дувана,” додају се речи: „односно услужно обрађеног дувана,”.

У тачки 2) речи: „дувана, обрађеног дувана, односно дуванских производа” бришу се.

У тачки 3) тачка на крају замењује се тачком и запетом.

После тачке 3) додаје се тачка 4), која гласи:

„4) количини и квалитету услужно обрађеног дувана по типовима и класама.”

Члан 18.

Члан 25а мења се и гласи:

„Члан 25а

Обрађивач дувана који је уписан у Регистар обрађивача дувана дужан је да обрађени дуван продаје искључиво прерађивачу дувана, односно произвођачу дуванских производа, односно извознику, уписаним у одговарајуће регистре у складу са овим законом.

Обрађени дуван чији се промет не врши у складу са ставом 1. овог члана сматраће се дуваном за пушење и осталим дуванским прерађевинама (резани дуван) у смислу закона којим се уређује област акциза.

Обрађивач дувана који је уписан у Регистар обрађивача дувана дужан је да одвојено складишти сопствени дуван, односно дуван за услужну обраду као и сопствени обрађени дуван односно услужно обрађени дуван.”

Члан 19.

После члана 25а додаје се нова глава: „IVa ПРОИЗВОДЊА И ПРОМЕТ ПРЕРАЂЕНОГ ДУВАНА” и чл. 25б, 25в, 25г, 25д, 25ђ, 25е, 25ж и 25з, који гласе:

„IVа ПРОИЗВОДЊА И ПРОМЕТ ПРЕРАЂЕНОГ ДУВАНА

Члан 25б

Прерадом дувана, може да се бави привредни субјект који је добио дозволу за обављање делатности прераде дувана и који је уписан у Регистар прерађивача дувана, у складу са овим законом.

Услови

Члан 25в

Прерадом дувана, може да се бави привредни субјект, који испуњава следеће услове:

1) да је уписан у одговарајући регистар код органа надлежног за регистрацију;

2) да има сопствену опрему за прераду дувана;

3) да има сопствену одговарајућу лабораторију за анализу и утврђивање квалитета прерађеног дувана, односно закључен уговор са акредитованом домаћом или страном лабораторијом за анализу и утврђивање квалитета прерађеног дувана;

4) да има сопствене одговарајуће просторије за прераду дувана и смештај прерађеног дувана;

5) да има закључене уговоре са обрађивачима дувана, који су уписани у Регистар обрађивача дувана, односно произвођачима дувана, који су уписани у Регистар произвођача дувана, у случају када произвођач дувана даје дуван на услужну обраду код обрађивача дувана, који је уписан у Регистар обрађивача дувана, односно са увозником, који је уписан у Регистар увозника;

6) да одговорно лице у привредном субјекту у последње три године које претходе дану подношења захтева није на територији Републике правноснажно осуђено за кривично дело недозвољене производње, односно недозвољене трговине, чији је предмет извршења обрађени дуван и прерађени дуван.

Услов из става 1. тачка 6) овог члана односи се и на повезано лице са привредним субјектом, као и на правно лице чији је правни следбеник привредни субјект.

Испуњеност услова из става 1. овог члана утврђује управа, на захтев привредног субјекта, а испуњеност услова из тач. 1) и 6) овог члана проверава Управа по службеној дужности.

Уз захтев из става 3. овог члана прилажу се следећи докази:

1) акт надлежног државног органа о испуњености услова из става 1. тач. 2)-4) овог члана;

2) сви уговори закључени са обрађивачима дувана, односно произвођачима дувана, који су уписани у Регистар произвођача дувана, у случају када произвођач дувана даје дуван на услужну обраду код обрађивача дувана, који је уписан у Регистар обрађивача дувана односно увозницима, осим ако подносилац захтева није истовремено уписан у наведене регистре;

3) изјава одговорног лица о неосуђиваности.

По захтеву из става 3. овог члана Управа доноси закључак или решење.

Закључком се одбацује непотпун захтев, а решењем се одбија захтев или издаје дозвола за обављање делатности прераде дувана.

Решење из става 5. овог члана Управа доноси по претходно прибављеном мишљењу министарства надлежног за послове пољопривреде и министарства надлежног за послове здравља.

Против закључка из става 5. овог члана може се изјавити жалба министру надлежном за послове финансија, у року од 15 дана од дана достављања закључка.

Решење из става 5. овог члана је коначно у управном поступку.

Ако привредни субјект врши превоз прерађеног дувана сопственим превозним средством, то превозно средство мора бити видно означено да се ради о превозу прерађеног дувана и мора да испуњава прописане санитарно-хигијенске услове, као и друге прописане услове.

Превозна средства намењена за превоз прерађеног дувана могу се употребљавати и за превоз других предмета опште употребе, али не истовремено.

Министар надлежан за послове пољопривреде и министар надлежан за послове здравља ближе прописују услове из става 1. тач. 2)-4) овог члана.

Министар надлежан за послове здравља ближе прописује услове из става 10. овог члана.

Рок важења дозволе

Члан 25г

Решење којим се издаје дозвола за обављање делатности прераде дувана (у даљем тексту: дозвола за прераду дувана) садржи и рок на који се дозвола издаје.

Дозвола из става 1. овог члана издаје се на период од пет година.

Упис у Регистар прерађивача дувана

Члан 25д

Упис у Регистар прерађивача дувана врши се по захтеву лица које је добило дозволу за прераду дувана у складу са овим законом.

Захтев из става 1. овог члана подноси се у року од 30 дана од дана достављања дозволе.

За упис у Регистар прерађивача дувана плаћа се накнада у висини од 10.467.635,34 динара, а средства остварена од те накнаде приход су буџета Републике.

Износ накнаде из става 3. овог члана усклађује се годишње, са индексом потрошачких цена, према подацима органа надлежног за послове статистике.

Влада објављује усклађени износ накнаде из става 4. овог члана.

Ималац дозволе за прераду дувана може да плати накнаду из става 3. овог члана у пет једнаких годишњих рата.

Лице из става 6. овог члана дужно је да сваку наредну рату плати најкасније три дана пре истека рока од једне године од дана уплате претходне рате, усклађену са индексом потрошачких цена.

Уз захтев из става 1. овог члана прилаже се доказ о уплати накнаде из става 3. овог члана.

Управа је дужна да у року од 15 дана од дана пријема захтева за упис у Регистар прерађивача дувана донесе решење.

Решење из става 9. овог члана је коначно у управном поступку.

Уписом у Регистар прерађивача дувана, прерађивач дувана може да отпочне да обавља делатност прераде дувана.

Обнављање дозволе за прераду дувана

Члан 25ђ

Прерађивач дувана може да обнови дозволу за прераду дувана подношењем захтева најкасније 60 дана пре истека рока важења постојеће дозволе.

Обнављање дозволе из става 1. овог члана врши се под условима и на начин прописаним за њено издавање, уз достављање доказа о уплати накнаде из члана 25д став 3, односно став 6. овог закона.

Управа је дужна да у року од 30 дана од дана подношења захтева за обнављање дозволе, а најкасније до дана истека рока важења постојеће дозволе, одлучи по захтеву.

Ако Управа не одлучи по захтеву у року из става 3. овог члана, прерађивач дувана има право да настави да обавља делатност прераде дувана у складу са постојећом дозволом.

Одузимање дозволе за прераду дувана

Члан 25е

Дозвола за прераду дувана одузима се:

1) на захтев имаоца дозволе;

2) ако ималац дозволе престане да испуњава услове прописане овим законом за њено издавање;

3) ако је одговорно лице имаоца дозволе, или одговорно лице у повезаном лицу са имаоцем дозволе, као и одговорно лице у правном лицу чији је правни следбеник ималац дозволе правноснажно осуђено за кривично дело недозвољене производње, односно недозвољене трговине, чији је предмет извршења обрађени дуван и прерађени дуван, односно ако су та лица кажњена за прекршај прописан овим законом;

4) ако ималац дозволе у прописаном року не поднесе захтев за упис у Регистар прерађивача дувана;

5) ако ималац дозволе не уплати наредну рату накнаде у року прописаном у члану 25д став 7. овог закона.

Надлежан орган дужан је да у року од осам дана од дана правноснажности одлуке из става 1. тачка 3) овог члана о томе обавести Управу.

Управа је дужна да најкасније у року од седам дана од дана пријема захтева, односно обавештења из ст. 1. и 2. овог члана, донесе решење о одузимању дозволе за прераду дувана.

Решење из става 3. овог члана је коначно у управном поступку.

Прерађивач дувана, са њим повезано лице, односно његов правни следбеник, којем је одузета дозвола за прераду дувана не може поднети захтев за добијање те дозволе у периоду од три године од дана одузимања дозволе, осим у случају из става 1. тачка 1) овог члана.

У случају да прерађивач дувана својом одлуком престане да обавља делатност прераде дувана пре истека важења дозволе, преостали износ накнаде плаћен за добијање дозволе за прераду дувана враћа се прерађивачу дувана.

Прерађивач дувана ослобађа се обавезе плаћања преосталих рата накнаде из члана 25д став 6. овог закона.

Година у којој прерађивач дувана својом одлуком престане да обавља делатност прераде дувана сматра се протеклом годином, без обзира када је у току године наступио прекид делатности.

Брисање из Регистра прерађивача дувана

Члан 25ж

Прерађивач дувана брише се из Регистра прерађивача дувана, и то:

1) у року од пет дана од дана истека рока важења дозволе;

2) у року од пет дана од дана правноснажности решења о одбијању захтева за обнављање дозволе или

3) у року од 15 дана од дана достављања решења о одузимању дозволе.

Управа доноси решење о брисању из Регистра прерађивача дувана.

Решење из става 2. овог члана коначно је у управном поступку.

Управа је дужна да у року од седам дана од дана доношења решења из става 2. овог члана о томе обавести обрађивача дувана, односно произвођача дувана који даје дуван на услужну обраду код обрађивача дувана, који је уписан у Регистар обрађивача дувана, односно увозника, који је уписан у Регистар увозника, са којим је прерађивач дувана који је брисан из Регистра прерађивача дувана имао закључене уговоре.

Обавезе прерађивача дувана

Члан 25з

Прерађивач дувана који је уписан у Регистар прерађивача дувана дужан је да прерађен дуван продаје искључиво произвођачу дуванских производа који је уписан у Регистар произвођача дуванских производа, односно извезе прерађен дуван у своје име и за свој рачун, уколико је истовремено уписан у Регистар извозника.

Прерађивач дувана не може да се бави прометом обрађеног дувана који набавља за производњу прерађеног дувана.

Прерађивач дувана не може да се бави прометом прерађеног дувана на територији Републике, осим у случају из става 1. овог члана.

Забрањен је промет прерађеног дувана у паковању мањем од 100 кг.

Прерађивач дувана дужан је да обезбеди стручно руковођење процесом прераде дувана.

Министар надлежан за послове пољопривреде ближе прописује услове из става 5. овог члана.

Обрађени, односно прерађени дуван чији се промет не врши у складу са ст. 1-4. овог члана сматраће се дуваном за пушење и осталим дуванским прерађевинама (резани дуван) у смислу закона којим се уређује област акциза.”

Члан 20.

У члану 32. став 4. реч: „полугодишње” замењује се речју: „годишње”.

У ставу 6. после речи: „обрађивачима дувана” тачка се замењује запетом и додају се речи: „односно произвођачима дувана који дуван дају на услужну обраду код обрађивача дувана, који је уписан у Регистар обрађивача дувана, односно прерађивачима дувана, односно увозницима, уписаним у одговарајуће регистре”.

Члан 21.

У члану 33. став 2. тачка 3) мења се и гласи:

„3) сви уговори закључени са обрађивачима дувана, односно произвођачима дувана који дуван дају на услужну обраду код регистрованог обрађивача дувана, односно прерађивачима дувана, односно увозницима, осим ако подносилац захтева није истовремено уписан у одговарајуће регистре у складу с овим законом;”.

После става 2. додаје се нови став 3. који гласи:

„Доказ из става 2. тачка 1) овог члана прибавља Управа по службеној дужности.”

Досадашњи став 3. постаје став 4.

У досадашњем ставу 4, који постаје став 5. број: „3.” замењује се бројем: „4.”

У досадашњем ставу 5, који постаје став 6. број: „4.” замењује се бројем: „5.”

У досадашњем ставу 6, који постаје став 7. број: „4.” замењује се бројем: „5.”

У досадашњем ставу 7, који постаје став 8. број: „4.” замењује се бројем: „5.”

Члан 22.

У члану 35. у ставу 4. после речи: „обрађивача дувана,” додају се речи: „односно произвођача дувана који дуван даје на услужну обраду код обрађивача дувана, односно прерађивача дувана, који су уписани у одговарајуће регистре,”, а речи: „предуговоре, односно” бришу се.

Члан 23.

У члану 36. став 5. реч: „Србије” брише се, после речи: „обрађеног” додају се запета и речи: „односно прерађеног”, речи: „производи или откупљује” замењују се речју: „користи”.

У ставу 6. после речи: „обрађени дуван” додају се запета и речи: „односно прерађени дуван”.

Члан 24.

У члану 37. у ставу 2. после речи: „увозника дуванских производа” додају се речи: „из члана 2. тачка 11) овог закона”.

У ставу 3. тачка 1) реч: „државног” брише се.

Тачка 2) мења се и гласи :

2) уговор о увозу дуванских производа са иностраним произвођачем дуванских производа или његовим овлашћеним дистрибутером да може да врши дистрибуцију дуванских производа на тржиште Републике;

После тачке 2) додају се тач. 2а) и 2б), које гласе:

„2а) овлашћење од стране власника жига да је инострани произвођач овлашћен за производњу дуванских производа, уколико се као доказ подноси уговор са иностраним произвођачем дуванских производа који није власник жига;

2б) овлашћење да је дистрибутер иностраног произвођача овлашћен за дистрибуцију дуванских производа од стране тог произвођача или власника жига уколико се као доказ подноси уговор са овлашћеним дистрибутером иностраног произвођача;”.

После става 3. додаје се нови став 4. који гласи:

„Када захтев за упис у регистар подноси произвођач, односно увозник дуванског производа из члана 2. тачка 11) овог закона, за дувански производ који је већ уписан у регистар, Управа издаје извод о упису за тај дувански производ.”

Досадашњи ст. 4 - 8. постају ст. 5 - 9.

Члан 25.

После члана 37. додаје се члан 37а, који гласи:

„Члан 37а

О дуванским производима који се смештају у специјализована царинска складишта, ради продаје дуванских производа у авионима и бродовима, односно снабдевања авиона и бродова, који саобраћају на међународним линијама или отпремања дуванских производа у слободне царинске продавнице, као и продаје дипломатским и конзуларним представништвима и дипломатском и конзуларном особљу, а који нису уписани у Регистар о маркама дуванских производа из члана 37. овог закона, Управа води евиденциону листу из члана 6. став 1. тачка 3) овог закона.”

Члан 26.

У члану 38. став 1. тачка 4) реч: „предуговоре/” брише се, а после речи: „увозницима дуванских производа” додаје се запета и речи: „односно трговцима на велико дуванским производима”.

У ставу 3. после речи: „субјекта” додаје се запета и речи: „а испуњеност услова из тач. 1) и 5) овог члана проверава Управа по службеној дужности.”

У ставу 4. тачка 1) брише се.

У тачки 4) речи: „све предуговоре/уговоре закључене са произвођачима, односно увозницима, дуванских производа” замењују се речима: „сви уговори закључени са произвођачима, односно увозницима дуванских производа, односно трговцима на велико дуванским производима”.

У тачки 5) реч: „уверење” замењује се речима: „изјава одговорног лица”, а речи: „које не може бити старије од 30 дана пре дана подношења захтева;” бришу се.

Члан 27.

У члану 40. став 4. реч: „полугодишње” замењује се речју: „годишње”.

Члан 28.

У члану 43. став 4. после речи: „увозника дуванских производа” додају се запета и речи: „односно трговцима на велико дуванским производима”, речи: „предуговоре, односно” бришу се.

Члан 29.

Члан 44. мења се и гласи:

„Члан 44.

Трговац на велико дуванским производима дужан је да дуванске производе продаје трговцима на мало дуванским производима, односно трговцима на велико дуванским производима, којима је издата дозвола у складу са овим законом.

Код испоруке дуванских производа трговцима на мало, односно трговцима на велико дуванским производима из става 1. овог члана забрањена је било каква дискриминација у погледу врсте и количине дуванских производа.”

Члан 30.

У члану 45. став 2. реч: „полугодишње” замењује се речју: „годишње”.

У ставу 6. речи: „тачка 3)” замењују се речима: „тач. 1) и 3)”.

У ставу 8. тачка 1) брише се.

У тачки 2) речи: „све закључене предуговоре/уговоре” замењују се речима: „сви закључени предуговори/уговори”.

Члан 31.

У глави V. ПРОИЗВОДЊА И ПРОМЕТ ДУВАНСКИМ ПРОИЗВОДИМА, назив одељка 4. мења се и гласи: „4. Увозник”.

У члану 52. став 1. после речи: „обрађеног дувана,” додају се речи: „прерађеног дувана,”.

У тачки 1) речи: „за обављање спољнотрговинског промета” бришу се.

Тачка 2) мења се и гласи:

„2) да има закључен уговор о куповини дувана, обрађеног дувана, прерађеног дувана, односно дуванских производа са иностраним произвођачем или овлашћеним дистрибутером иностраног произвођача, као и да је увозник дуванских производа овлашћен од стране иностраног произвођача, односно овлашћеног дистрибутера иностраног произвођача за дистрибуцију тих дуванских производа на тржишту Републике;”

У тачки 3) после речи: „обрађеним дуваном,” додају се речи: „прерађеним дуваном,”.

У ставу 3. после речи: „субјекта” додаје се запета и речи: „а испуњеност услова из тач. 1) и 3) овог члана проверава Управа по службеној дужности.”

У ставу 4. тачка 1) брише се.

У тачки 2) речи: „све закључене уговоре” замењују се речима: „сви закључени уговори”.

У тачки 3) реч: „уверење” замењује се речима: „изјава одговорног лица”, а речи: „које не може бити старије од 30 дана пре дана подношења захтева;” бришу се.

У ставу 6. после речи: „обрађеног дувана,” додају се речи: „прерађеног дувана,”.

Члан 32.

У члану 53. став 1. после речи: „обрађеног дувана,” додају се речи: „прерађеног дувана,”, а речи: „дувана, обрађеног дувана, односно дуванских производа” бришу се.

Члан 33.

Наслов изнад члана 54. мења се и гласи: „Упис у Регистар увозника”.

У члану 54. став 1. мења се и гласи:

„Упис у Регистар увозника врши се по захтеву лица које је добило дозволу за увоз, у складу са овим законом.”

У ставу 2. после речи: „увоз” додаје се тачка а речи: „дувана, обрађеног дувана, односно дуванских производа.” бришу се.

У ставу 3. речи: „дувана, обрађеног дувана, односно дуванских производа” бришу се.

У ставу 4. реч: „полугодишње” замењује се речју: „годишње”.

У ставу 6. речи: „дувана, обрађеног дувана, односно дуванских производа” бришу се.

У ставу 9. речи: „дувана, обрађеног дувана, односно дуванских производа” бришу се.

Став 11. мења се и гласи:

„Уписом у Регистар увозника, увозник може да отпочне да обавља делатност увоза.”

Члан 34.

Наслов изнад члана 55. мења се и гласи: „Обнављање дозволе за увоз”.

У члану 55. став 1. мења се и гласи:

„Увозник може да обнови дозволу за увоз, подношењем захтева најкасније 60 дана пре истека рока важења постојеће дозволе.”

Став 4. мења се и гласи:

„Ако Управа не одлучи по захтеву у року из става 3. овог члана, увозник има право да настави да обавља делатност увоза у складу са постојећом дозволом.”

Члан 35.

Наслов изнад члана 56. мења се и гласи: „Одузимање дозволе за увоз”.

У члану 56. став 1. речи: „дувана, обрађеног дувана, односно дуванских производа” бришу се.

У тачки 3) после речи: „обрађеним дуваном” додаје се запета и речи: „прерађеним дуваном,”.

У тачки 4) речи: „дувана, обрађеног дувана, односно дуванских производа” бришу се.

У тачки 5) реч: „члана” замењује се речју: „закона”.

У ставу 3. речи: „дувана, обрађеног дувана, односно дуванских производа” бришу се.

Ст 5. и 6. мењају се и гласе:

„Увозник, са њим повезано лице, односно његов правни следбеник, којем је одузета дозвола за увоз, не може поднети захтев за добијање те дозволе у периоду од три године од дана одузимања дозволе, осим у случају из става 1. тачка 1) овог члана.”

У случају да увозник својом одлуком престане да обавља делатност увоза пре истека рока важења дозволе, преостали износ накнаде плаћен за добијање дозволе за увоз, враћа се увознику.”

У ставу 7. речи: „дувана, обрађеног дувана, односно дуванских производа” бришу се.

Став 8. мења се и гласи:

„Година у којој увозник својом одлуком престане да обавља делатност увоза, сматра се протеклом годином, без обзира када је у току године наступио прекид делатности.”

Члан 36.

Наслов изнад члана 57. мења се и гласи: „Брисање из Регистра увозника”.

У члану 57. став 1. мења се и гласи:

„Увозник се брише из Регистра увозника, и то:

1) у року од пет дана од дана истека рока важења дозволе;

2) у року од пет дана од дана правноснажности решења о одбијању захтева за обнављање дозволе или

3) у року од 15 дана од дана достављања решења о одузимању дозволе.”

У ставу 2. речи: „дувана, обрађеног дувана, односно дуванских производа” бришу се.

Став 4. мења се и гласи:

„Управа је дужна да у року од седам дана од дана доношења решења из става 2. овог члана о томе обавести иностраног произвођача дувана, обрађеног дувана, прерађеног дувана, или његовог овлашћеног дистрибутера, односно иностраног произвођача дуванских производа или његовог овлашћеног дистрибутера са којим је увозник који је брисан из Регистра увозника имао закључене уговоре, односно од кога је био овлашћен за дистрибуцију дуванских производа на тржишту Републике.”

Члан 37.

Наслов изнад члана 58. мења се и гласи: „Обавезе увозника”

У члану 58. став 1. речи: „дувана, обрађеног дувана, односно дуванских производа” бришу се.

У ставу 2. речи: „дувана, обрађеног дувана, односно дуванских производа” бришу се.

Став 3. мења се и гласи:

„Увозник је дужан да дуван продаје искључиво обрађивачу дувана који је уписан у Регистар обрађивача дувана.”

После става 3. додају се нови ст. 4 и 5. који гласе:

„Увозник је дужан да обрађени дуван продаје искључиво прерађивачу дувана који је уписан у Регистар прерађивача дувана, односно произвођачу дуванских производа који је уписан у Регистар произвођача дуванских производа.

Увозник је дужан да прерађени дуван продаје искључиво произвођачу дуванских производа који је уписан у Регистар произвођача дуванских производа.”

Досадашњи ст. 4 – 6. који постају ст. 6 – 8. мењају се и гласе:

„Увозник је дужан да дуванске производе продаје само трговцу на велико дуванских производа који је уписан у Регистар трговаца на велико дуванским производима.

Код испоруке дувана, обрађеног дувана, прерађеног дувана, односно дуванских производа забрањена је било каква дискриминација у погледу врсте и количине дувана, обрађеног дувана, прерађеног дувана, односно дуванских производа.

Дуван, обрађени дуван, односно прерађени дуван, чији се промет не врши у складу са ст. 3-6. овог члана сматраће се дуваном за пушење и осталим дуванским прерађевинама (резани дуван) у смислу закона којим се уређује област акциза.”

Члан 38.

У глави V. ПРОИЗВОДЊА И ПРОМЕТ ДУВАНСКИМ ПРОИЗВОДИМА, назив одељка мења се и гласи: „5. Извозник”.

У члану 59. став 1. после речи: „обрађеног дувана,” додају се речи: „прерађеног дувана,”.

У тачки 1) речи: „за обављање спољнотрговинског промета” бришу се.

У тачки 2) после речи: „обрађеним дуваном” додају се речи: „прерађеним дуваном,”.

У ставу 2. после речи: „субјекта” додаје се запета и речи: „по службеној дужности”.

Став 3. мења и гласи:

„Уз захтев из става 2. овог члана прилаже се, као доказ изјава одговорног лица о неосуђиваности.”

У ставу 5. после речи: „обрађеног дувана,” додају се речи: „прерађеног дувана,”.

Члан 39.

У члану 60. став 1. мења се и гласи:

„Решење којим се издаје дозвола за обављање делатности извоза дувана, обрађеног дувана, прерађеног дувана, односно дуванских производа (у даљем тексту: дозвола за извоз) садржи и рок на који се дозвола издаје.”

Члан 40.

Наслов изнад члана 61. мења се и гласи: „Упис у Регистар извозника”

У члану 61. став 1. мења се и гласи:

„Упис у Регистар извозника врши се по захтеву лица које је добило дозволу за извоз, у складу са овим законом.”

У ставу 3. речи: „дувана, обрађеног дувана, односно дуванских производа” бришу се.

Став 5. мења се и гласи:

„Уписом у Регистар извозника, извозник може да отпочне да обавља делатност извоза.”

Члан 41.

Наслов изнад члана 62. мења се и гласи: „Обнављање дозволе за извоз”.

У члану 62. став 1. мења се и гласи:

„Извозник може да обнови дозволу за извоз подношењем захтева најкасније 60 дана пре истека рока важења постојеће дозволе.”

Став 5. мења се и гласи:

„Ако Управа не одлучи по захтеву у року из става 3. овог члана, извозник има право да обавља делатност извоза у складу са постојећом дозволом.”

Члан 42.

Наслов изнад члана 63. мења се и гласи: „Одузимање дозволе за извоз”.

У члану 63. став 1. речи: „дувана, обрађеног дувана, односно дуванских производа” бришу се.

У тачки 3) после речи: „обрађеним дуваном,” додају се речи: „прерађеним дуваном,”.

У тачки 5) после речи: „Регистар извозника” речи: „дувана, обрађеног дувана, односно дуванских производа” бришу се.

У ставу 3. речи: „дувана, обрађеног дувана, односно дуванских производа” бришу се.

Члан 43.

Наслов изнад члана 64. мења се и гласи: „Брисање из Регистра извозника”.

Члан 64. став 1. мења се и гласи:

„Извозник се брише из Регистра извозника, и то:

1) у року од пет дана од дана истека рока важења;

2) у року од пет дана од дана правноснажности решења о одбијању захтева за обнављање дозволе или

3) у року од 15 дана од дана достављања решења о одузимању дозволе.”

У ставу 2. речи: „дувана, обрађеног дувана, односно дуванских производа” бришу се.

Члан 44.

Наслов изнад члана и члан 64а мења се и гласи:

„Обавезе извозника

Члан 64а

Извозник који је ради извоза набавио дуван, односно обрађени дуван од лица уписаног у одговарајући регистар у складу са овим законом, дужан је да изврши извоз ових производа. Извозник који извози прерађени дуван је дужан да извоз врши у складу са чланом 25з став 1. овог закона.

Дуван, обрађени дуван, односно прерађени дуван, чији се промет врши супротно ставу 1. овог члана сматраће се дуваном за пушење и осталим дуванским прерађевинама (резани дуван) у смислу закона којим се уређује област акциза.”

Члан 45.

После члана 64а додају се наслови изнад чланова и чл. 64б, 64в, 64г и 64д, који гласе:

„Регистар привредних субјеката који обављају промет дуванских производа по посебном поступку

Члан 64б

Отпремањем, односно смештањем дуванских производа у специјализовано царинско складиште ради продаје у авионима и бродовима, односно ради снабдевања авиона и бродова, који саобраћају на међународним линијама, или ради отпремања дуванских производа у слободне царинске продавнице, као и продаје дипломатским и конзуларним представништвима и дипломатском и конзуларном особљу, може да се бави привредни субјект који је уписан у регистар из члана 5. став 1. тачка 6а) овог закона.

Упис у регистар из става 1. овог члана врши се на захтев привредног субјекта, уз који се прилажу следећи докази:

1) уговор о набавци дуванских производа;

2) уговор закључен са држаоцем специјализованог царинског складишта из члана 2. тачка 11б) овог закона, осим ако подносилац захтева није истовремено и држалац специјализованог царинског складишта;

3) изјава одговорног лица о неосуђиваности;

4) доказ о уплати накнаде у висини од 2.500.000 динара, а средства остварена од те накнаде приход су буџета Републике.

Износ накнаде за упис у регистар из става 2. тачка 4) овог члана усклађује се годишњеса индексом потрошачких цена, према подацима органа надлежног за послове статистике.

Влада објављује усклађени износ накнаде из става 3. овог члана.

Привредни субјект који је уписан у регистар из члана 5. став 1. тачка 6а) овог закона може да плати накнаду из става 2. тачка 4) овог члана у пет једнаких годишњих рата.

Привредни субјект који је уписан у регистар из члана 5. став 1. тачка 6а) овог закона дужан је да сваку наредну рату плати најкасније три дана пре истека рока од једне године од дана уплате претходне рате, усклађену са индексом потрошачких цена.

Податке из става 2. тачка 3) овог члана проверава Управа по службеној дужности.

По захтеву из става 2. овог члана управа доноси закључак или решење у року од 15 дана од дана пријема захтева.

Закључком се одбацује непотпун захтев, а решењем се одбија захтев или се врши упис у регистар.

Против закључка из става 9. овог члана може се изјавити жалба министру надлежном за послове финансија, у року од 15 дана од дана достављања закључка.

Решење из става 9. овог члана је коначно у управном поступку.

Решење којим се врши упис у регистар садржи и рок на који се издаје решење.

Решење о упису у регистар издаје се на период од пет година.

Година у којој регистровани привредни субјект својом одлуком престане да обавља промет дуванских производа по посебном поступку, сматра се протеклом годином, без обзира када је у току године наступио прекид.

Уписом у регистар из члана 5. став 1. тачка 6а) овог закона, привредни субјект може да отпочне отпремање, односно смештање дуванских производа у специјализовано царинско складиште, ради продаје у авионима и бродовима, односно ради снабдевања авиона и бродова, који саобраћају на међународним линијама, или ради отпремања дуванских производа у слободне царинске продавнице, као и продаје дипломатским и конзуларним представништвима и дипломатском и конзуларном особљу.

Привредни субјект који је уписан у регистар из члана 5. став 1. тачка 6а) овог закона дужан је да врши промет робних марака дуванских производа разврстаних и уписаних у регистар из члана 5. став 1. тачка 7), односно у евиденциону листу из члана 6. став 1. тачка 3) овог закона.

Обнављање уписа у Регистар привредних субјеката који обављају промет дуванских производа по посебном поступку

Члан 64в

Привредни субјект који обавља промет дуванских производа по посебном поступку може да обнови упис у регистар, подношењем захтева Управи најкасније 15 дана пре истека рока важења постојећег решења о упису у регистар.

Обнављање уписа у Регистар привредних субјеката који обављају промет дуванских производа по посебном поступку, врши се на начин прописан чланом 64б ст. 2. и 3. овог закона.

Управа је дужна да у року од 15 дана од дана подношења захтева за обнављање уписа у регистар, а најкасније до дана истека рока важења постојећег решења о упису у регистар, одлучи по захтеву.

Ако Управа не одлучи по захтеву у року из става 3. овог члана, привредни субјект који обавља промет дуванских производа по посебном поступку остаје уписан у регистар.

Брисање из Регистра привредних субјеката који обављају промет дуванских производа по посебном поступку

Члан 64г

Привредни субјект који обавља промет дуванских производа по посебном поступку брише се из регистра, и то:

1) на захтев привредног субјекта који обавља промет дуванских производа по посебном поступку;

2) ако престане да испуњава услове прописане овим законом;

3) ако је одговорно лице привредног субјекта који је уписан у регистар из члана 5. став 1. тачка 6а), или одговорно лице у повезаном лицу, као и у правном лицу чији је правни следбеник регистровани привредни субјект, правноснажно осуђено за кривично дело недозвољене трговине, чији је предмет извршења дувански производ, односно кажњено за прекршај прописан овим законом;

4) ако је привредни субјект који обавља промет дуванских производа по посебном поступку правноснажно кажњен за прекршај прописан овим законом;

5) ако привредни субјект уписан у регистар из члана 5. став 1. тачка 6а), не уплати наредну рату накнаде у року прописаном у члану 64б став 6. овог закона.

Надлежан орган дужан је да у року од осам дана од дана правноснажности одлуке из става 1. тач. 3) и 4) овог члана, о томе обавести Управу.

Управа је дужна да најкасније у року од седам дана од дана пријема захтева из става 1. тачка 1) овог члана, односно обавештења из става 2. овог члана, донесе решење о брисању из регистра.

Решење је коначно у управном поступку.

Члан 64д

Изузетно од одредбе члана 36. став 3. овог закона и члана 58. став 6. овог закона произвођач дуванских производа, односно увозник дуванских производа из члана 2. тачка 11) овог закона промет дуванских производа по посебном поступку, обавља по одредбама чл. 64б, 64в и 64г овог закона.

На увозника дуванских производа из члана 2. тачка 11а) овог закона не примењују се одредбе чл. 52. - 58. овог закона. Увозник дуванских производа из члана 2. тачка 11а) овог закона промет дуванских производа по посебном поступку, обавља по одредбама чл. 64б, 64в и 64г овог закона.”

Члан 46.

У члану 65. став 2. после речи: „не плаћа накнаду за упис”, додаје се запета и речи: „уколико је висина плаћене накнаде иста или већа.”

Члан 47.

У члану 66. после речи: „обрађеног дувана,” додају се речи: „прерађеног дувана,”.

Члан 48.

Наслов изнад члана 66а мења се и гласи:„Забрана производње, обраде, прераде и промета дувана, обрађеног дувана, прерађеног дувана, односно дуванских производа”

У члану 66а став 1. после речи: „обрада” додају се запета и реч: „прерада”, а после речи: „обрађеног дувана,” додају се речи: „прерађеног дувана,”.

У ставу 2. реч: „односно” брише се, а после речи: „обрађени дуван” додају се запета и речи: „односно прерађени дуван,”.

Додају се ст. 3 - 7. који гласе:

„Забрањено је физичком, односно правном лицу произвођачу дувана, да узгаја дуван за сопствене потребе, као и за потребе чланова породичног домаћинства.

Дуван који се узгаја супротно одредбама овог закона одузеће се.

Трошкови који настају приликом одузимања семена, расада дувана, односно дувана; уништавања семена, расада, засада дувана, односно дувана падају на терет лица од којих је семе, расад, односно дуван одузет, односно лица коме је уништено семе, расад, засад, односно дуван.

Ако ово лице не може да се утврди, засад дувана ће се уништити о трошку власника парцеле на којој се дуван узгаја.

Поступак уништења дувана из члана 24. ст. 7. и 8. овог закона и из ст. 4. и 5. овог члана врши се у складу са прописима којима се уређује заштита животне средине и управљања отпадом.”

Члан 49.

У члану 67. став 5. мења се и гласи:

„Изузетно од става 1. овог члана произвођач, односно увозник дуванских производа није дужан да пре стављања у промет одреди и пријави малопродајне цене дуванских производа, када се ти производи отпремају ради продаје у авионима и бродовима који саобраћају на међународним линијама, на производе који се отпремају у слободне царинске продавнице, као и ради отпремања и продаје за службене потребе дипломатских и конзуларних представништава, односно потребе страног особља дипломатских и конзуларних представништава, укључујући и чланове њихових породица, као и међународних организација, сходно међународним уговорима.”

Члан 50.

После члана 68. додају се наслови изнад чланова и чл. 68а, 68б и 68в, који гласе:

„Делатност производње, обраде, прераде и промета дувана, обрађеног дувана, односно прерађеног дувана као и производње и промета дуванских производа у слободним зонама

Члан 68а

Делатност производње, обраде, прераде и промета дувана, обрађеног дувана, односно прерађеног дувана, као и производње и промета дуванских производа у слободним зонама, врши се у складу са одредбама овог закона.

Смештање дуванских производа у специјализовано царинско складиште

Члан 68б

Смештање дуванских производа у специјализовано царинско складиште ради продаје у авионима и бродовима, односно ради снабдевања авиона и бродова који саобраћају на међународним линијама, односно у слободне царинске продавнице, као и ради продаје дипломатским и конзуларним представништвима и дипломатском и конзуларном особљу, врши се у складу прописима којима се уређује област царине, односно спољне трговине, прописима којима се уређује област акциза, као и одредбама овог закона.

Производња дувана за научно-истраживачке

или образовне сврхе

Члан 68в

Одредбе овог закона не односе се на производњу дувана, који се користи за научно-истраживачке или образовне сврхе на факултетима, институтима и другим научним установама које дуван користе за обављање наставне, односно научне делатности.”

Члан 51.

Наслов Главе VIII мења се и гласи:

„VIII ЗАБРАНА ПРОДАЈЕ ДУВАНСКИХ ПРОИЗВОДА, САДРЖАЈ ПОЈЕДИНАЧНОГ ПАКОВАЊА ЦИГАРЕТА, ВРСТЕ ПОДАТАКА НА ПАКОВАЊУ И ОБЕЛЕЖАВАЊЕ ПАКОВАЊА ДУВАНСКИХ ПРОИЗВОДА У РЕПУБЛИЦИ”.

Члан 52.

Члан 72. мења се и гласи:

„Садржај појединачног паковања цигарета

Члан 72.

Појединачно паковање цигарета садржи најмање 20 комада цигарета.”.

Члан 53.

У члану 77. став 7. речи: „као и” бришу се, после речи: „у складу са царинским прописима,” додају се речи: „као и ради отпремања и продаје за службене потребе дипломатских и конзуларних представништава, односно потребе страног особља дипломатских и конзуларних представништава, укључујући и чланове њихових породица, као и међународних организација, сходно међународним уговорима,”.

Члан 54.

У члану 79. став 1. тач. 1) и 2) бришу се.

У тачки 3) речи: „квалитет и квантитет” замењују се речима: „и здравствено стање”, а тачка на крају замењује се тачком и запетом.

После тачке 3) додају се тач. 4) - 10), које гласе:

„4) испуњеност услова за производњу дувана код произвођача дувана;

1. увоз, промет и коришћење семена дувана за производњу расада дувана;
2. увоз, промет и коришћење расада дувана за производњу дувана;
3. процес производње и промета расада дувана;
4. произвођача дувана, као и процесе производње сорти и типова дувана на парцелама засађеним дуваном;
5. парцеле за производњу дувана;
6. вођење и достављање евиденција и извештаја који се односе на заснивање производње дувана, прописаних овим законом и прописима донетим на основу овог закона.”

Члан 55.

Члан 80. мења се и гласи:

„ Члан 80.

Фитосанитарни инспектор је овлашћен да:

1) забрани производњу и нареди уништавање засада дувана ако лице не поседује дозволу за производњу дувана, односно не испуњава услове за производњу дувана;

2) покрене поступак за одузимање дозволе за производњу дувана ако ималац дозволе престане да испуњава услове прописане за њено издавање;

3) забрани коришћење и одузме семе и расад дувана, ако је произведено, стављено у промет или коришћено супротно одредбама овог закона, као и прописима о семену;

4) забрани производњу и нареди уништавање расада и засада дувана ако је за сетву коришћено семе дувана сорте која није уписана у Регистар сорти пољопривредног биља;

5) забрани производњу и нареди уништавање засада дувана ако семе и расад дувана нису произведени, стављени у промет и не користе се у складу са прописима о семену и супротно одредбама овог закона;

6) забрани производњу и нареди уништавање засада дувана ако је засад дувана заснован, без кооперативног уговора, односно ако се не производи у складу са кооперативним уговором;

7) забрани производњу, уништи засад дувана, одузме и уништи дуван, ако се производи супротно одредбама овог закона;

8) нареди вођење и достављање евиденција и извештаја који се односе на заснивање производње дувана и на производњу дувана, на начин прописан овим законом и прописима донетим на основу овог закона;

9) покрене поступак за одузимање дозволе за производњу дувана ако ималац дозволе производи и ставља у промет дуван супротно одредбама овог закона;

10) поднесе захтев за покретање прекршајног поступка и пријаву за привредни преступ због повреде одредаба овог закона и прописа донетих на основу овог закона.

Мере из става 1. тач. 1) - 7) овог члана фитосанитарни инспектор налаже решењем.

Против решења фитосанитарног инспектора може се изјавити жалба министру, у року од осам дана од дана достављања решења.

О жалби министар одлучује у року од 15 дана од дана достављања жалбе.

Жалба не одлаже извршење решења.

Решење министра по жалби је коначно и против њега се може покренути управни спор.”

Члан 56.

У члану 80а у тачки 1) после речи: „обрађеног дувана” додају се речи: „ и прерађеног дувана;”.

После тачке 3) додаје се тачка 3а) која гласи:

„3а) количину прерађеног дувана;”.

После тачке 4) додаје се тачка 4а) која гласи:

„4а) услове за прераду дувана и евиденцију коју води прерађивач дувана;”.

У тачки 5) после речи: „и квантитет” додају се запета и речи: „односно састав”.

У тачки 6) после речи: „обраду дувана,” додају се речи: „прерада дувана,”.

Члан 57.

У члану 80б у тачки 1) после речи: „обраду дувана,” додају се речи: „односно прераду дувана,”, а речи: „ове делатности” замењују се речима: „ових делатности”.

У тачки 2) после речи „обраду дувана,” додају се речи „прераду дувана,”.

У тачки 3) после речи: „забрани промет” додају се речи: „обрађеног дувана, прерађеног дувана, односно”.

Члан 58.

У члану 81. тачка 1) после речи: „продају дуван” додају се запета и речи: „прерађени дуван”.

У тачки 2) после речи: „обраду дувана” додају се запета и речи: „прераду дувана”.

У тачки 4) после речи: „здравствену исправност и састав дувана и дуванских производа” додају се речи: „приликом увоза и промета на територији Републике Србије”.

Члан 59.

У члану 82. став 1. речи: „животних намирница” бришу се.

У ставу 2. после речи: „обраду дувана,” додају се речи: „прераду дувана,”.

Члан 60.

У члану 83. у тачки 2) речи: „дувана, обрађеног дувана, односно дуванских производа” бришу се, а речи: „односи на промет дуванским производима” замењују се речима: „односе на промет дуванских производа”.

У тачки 3) речи: „и састава” бришу се, а речи: „чл. 73-77.” замењују се речима: „члана 73. и чл. 75 -77.”.

У тачки 4) речи: „дуванским производима” замењују се речима: „дуванских производа”.

Члан 61.

У члану 84. став 1. мења се и гласи:

„Републички тржишни инспектор овлашћен је да предузме све мере утврђене законом којим се уређује трговина и инспекцијски надзор.”.

У ставу 2. речи: „дуванских производа (дувана, обрађеног дувана)” бришу се.

Члан 62.

Члан 86. мења се и гласи:

„Члан 86.

Новчаном казном од 100.000 динара до 2.000.000 динара казниће се за прекршај правно лице, ако:

1) у прописаном року не пријави сваку промену података уписаних у Регистар произвођача дувана (члан 5. став 4);

2) не води евиденцију и у прописаном року не достави извештај, односно тражене податке (члан 7);

3) за производњу дувана користи семе дувана које није у складу са прописима о семену (члан 8. став 3);

4) врши промет семена и расада дувана супротно члану 8. став 5. oвог закона;

5) врши производњу расада дувана супротно члану 8. став 7. овог закона;

6) врши производњу дувана супротно условима из члана 9. став 1. овог закона;

7) закључи уговор са физичким лицем – произвођачем дувана супротно члану 9а ст. 1 – 4. овог закона;

8) не евидентира елементе уговора у складу са чланом 9а ст. 5. и 6. овог закона;

9) не евидентира елементе уговора у складу са чланом 9а став 7. овог закона;

10) не обезбеди контролу реализације уговора у складу са чланом 16а ст. 1. и 2. овог закона;

11) не припреми, односно не достави извештај супротно члану 16а став 3. овог закона;

12) не преузме сав произведени дуван од физичког лица - произвођача дувана супротно члану 16а став 4. овог закона;

13) не преузме дуван од физичког лица - произвођача дувана у роковима из члана 16а став 5. овог закона;

14) врши откуп дувана супротно члану 16а став 6. овог закона;

15) не обавести Управу о датуму завршетка откупа дувана супротно члану 16а ст. 7. и 8. овог закона;

16) стави у промет дуван супротно члану 16а став 10. и члану 24. ст. 6 - 8. овог закона;

17) складишти услужно обрађен дуван супротно члану 16а став 11. овог закона;

18) продаје услужно обрађен дуван супротно члану 16а став 12. овог закона;

19) узгаја дуван за сопствене потребе или потребе чланова породичног домаћинства из члана 66а став 3. овог закона;

20) купује односно набавља семе дувана, односно расад дувана супротно члану 66б овог закона.

За прекршај из става 1. овог члана казниће се одговорно лице у правном лицу новчаном казном од 5.000 динара до 150.000 динара.

За прекршај из става 1. овог члана казниће се предузетник новчаном казном од 10.000 динара до 500.000 динара.

Новчаном казном од 5.000 динара до 150.000 динара казниће се за прекршај физичко лице - произвођач дувана, ако:

1) се бави производњом расада дувана супротно члану 8. став 7. овог закона;

2) се бави производњом и прометом семена дувана, као и прометом расада дувана супротно члану 8. став 8. овог закона;

3) производи дуван супротно [члану 9.](http://we2.cekos.com/ce/index.xhtml?&action=propis&file=03991406.html&path=03991406.html&query=zakon+o+duvanu&mark=false&tipPretrage=1&tipPropisa=1&domen=0&mojiPropisi=false&datumOd=&datumDo=&groups=0-%40-0-%40--%40--%40-0-%40-0&regExpZaMarkiranje=#c0009) став 9. овог закона;

4) закључи уговор са произвођачем дувана супротно члану 9а овог закона;

5) не преда сав произведени дуван произвођачу дувана супротно члану 16а став 4. овог закона;

6) не преда дуван произвођачу дувана у роковима из члана 16а став 5. овог закона;

7) производи дуван супротно одредбама члана 66а став 1. овог закона;

8) узгаја дуван за сопствене потребе или потребе чланова породичног домаћинства супротно члану 66а став 3. овог закона.”.

Члан 63.

Члан 87. мења се и гласи:

„Члан 87.

Новчаном казном од 100.000 динара до 2.000.000 динара казниће се за прекршај правно лице, ако:

1) у прописаном року не пријави сваку промену података уписаних у Регистар обрађивача дувана (члан 5. став 4);

2) не води евиденцију и у прописаном року не достави извештај, односно тражене податке (чл. 7. и 25. став 2);

3) врши обраду дувана и превоз дувана супротно условима из члана 17. овог закона;

4) не обезбеди стручно руковођење процесом производње и обраде дувана (члан 23);

5) стави у промет дуван супротно члану 24. став 6. овог закона;

6) врши услужну обраду дувана супротно члану 25. овог закона;

7) стави у промет обрађени дуван супротно члану 25а став 1. овог закона;

8) складишти обрађени дуван супротно члану 25а став 3. овог закона.

За прекршај из става 1. овог члана казниће се одговорно лице у правном лицу новчаном казном од 5.000 динара до 150.000 динара.

За прекршај из става 1. овог члана казниће се предузетник новчаном казном од 10.000 динара до 500.000 динара.”.

Члан 64.

После члана 87. додаје се наслов и члан 87а, који гласи:

„Прекршаји прерађивача дувана

Члан 87а

Новчаном казном од 100.000 динара до 2.000.000 динара казниће се за прекршај правно лице, ако:

1) у прописаном року не пријави сваку промену података уписаних у Регистар прерађивача дувана (члан 5. став 4);

2) не води евиденцију и у прописаном року не достави извештај, односно тражене податке (члан 7);

3) врши прераду дувана супротно условима из члана 25в овог закона;

4) врши превоз дувана супротно условима из члана 25в став 10. овог закона;

5) стави у промет прерађени дуван у паковању мањем од 100 кг (члан 25з став 4);

6) стави у промет обрађени дуван, односно прерађени дуван супротно члану 25з овог закона;

7) не обезбеди стручно руковођење процесом прераде дувана (члан 25з став 5).

За прекршај из става 1. овог члана казниће се одговорно лице у правном лицу новчаном казном од 5.000 динара до 150.000 динара.

За прекршај из става 1. овог члана казниће се предузетник новчаном казном од 10.000 динара до 500.000 динара.”

Члан 65.

У члану 88. став 1. тачка 6) после речи: „обрађеног дувана” додају се запета и речи: „односно прерађеног дувана”.

У тачки 8) речи: „став 4.” замењују се речима: „став 5.”.

У тачки 10) реч: „производи” замењује се речју: „продаје”.

Члан 66.

У члану 90. став 1. тачка 1) речи: „(члан 6. став 1. тачка 2)” замењују се речима: „(члан 6. став 4)”.

Члан 67.

Наслов изнад члана 91. мења се и гласи:„Прекршаји увозника”.

У члану 91. став 1. тачка 1) речи: „дувана, обрађеног дувана, односно дуванских производа” бришу се.

У тачки 7) после речи: „обрађеног дувана,” додају се речи: „прерађеног дувана,” а речи: „ст. 3. и 4.” замењују се речима: „ст. 3 – 7.”.

Члан 68.

Наслов изнад члана 92. мења се и гласи:„Прекршаји извозника”

У члану 92. став 1. тачка 1) речи: „дувана, обрађеног дувана, односно дуванских производа” бришу се.

Члан 69.

После члана 92. додају се назив изнад члана и члан 92а, који гласе:

„Прекршаји привредних субјеката

који обављају промет дуванских производа по посебном поступку

Члан 92а

Новчаном казном од 100.000 динара до 2.000.000 динара казниће се за прекршај правно лице, ако:

1) у прописаном року не пријави сваку промену података уписаних у Регистар привредних субјеката који обављају промет дуванских производа по посебном поступку (члан 5. став 4);

2) обавља промет робних марака дуванских производа који нису разврстани и уписани у регистар из члана 5. став 1. тачка 7), односно у евиденциону листу из члана 6. став 1. тачка 3) овог закона (члан 64б став 16).

За прекршај из става 1. овог члана казниће се одговорно лице у правном лицу новчаном казном од 5.000 динара до 150.000 динара.

За прекршај из става 1. овог члана казниће се предузетник новчаном казном од 10.000 динара до 500.000 динара.”.

Члан 70.

У члану 93. став 1. мења се и гласи:

„Новчаном казном од 100.000 динара до 2.000.000 динара казниће се за прекршај правно лице ако набави и врши промет семена дувана, односно расада дувана, производи расад дувана, производи, обрађује, прерађује, односно врши промет дувана, обрађеног дувана, односно прерађеног дувана, обавља делатност производње и промета дуванских производа, без уписа у одговорајући регистар, односно одговарајућу евиденциону листу (члан 8. ст. 4. и 7. и чл. 11, 19, 25д, 32, 40, 45, 54, 61. и 64б).”

Члан 71.

Привредни субјекти уписани у одговарајуће регистре и евиденционе листе из чл. 5. и 6. Закона о дувану („Службени гласник РСˮ, бр. 101/05, 90/97, 95/10, 36/11, 93/12 и 108/13), дужни су да у року од 30 дана од дана ступања на снагу овог закона ускладе своје пословање са одредбама овог закона.

Привредни субјекти који се баве делатностима које овај закон уређује, а који нису по одредбама Закона о дувану („Службени гласник РСˮ, бр. 101/05, 90/97, 95/10, 36/11, 93/12 и 108/13) уписани у регистре, односно евиденционе листе могу да наставе да обављају те делатности под условом да у року од 30 дана од дана ступања на снагу овог закона поднесу захтев за добијање дозволе за обављање делатности, односно упис у регистар, односно евиденциону листу у складу са овим законом.

Одобрења за обављање делатности обраде дувана из члана 96. став 3. Закона о дувану („Службени гласник РСˮ, бр. 101/05, 90/97, 95/10, 36/11, 93/12 и 108/13), која су издата по одредбама Закона о дувану („Службени гласник РСˮ, број 17/03), престају да важе у року од 90 дана од дана ступања на снагу овог закона.

Решења из члана 96. став 4. Закона о дувану („Службени гласник РСˮ, бр. 101/05, 90/97, 95/10, 36/11, 93/12 и 108/13), која су обрађивачима дувана издата приликом уписа у Регистар обрађивача дувана по одредбама Закона о дувану („Службени гласник РСˮ, број 17/03), престају да важе у року од 90 дана од дана ступања на снагу овог закона.

Изузетно од става 1. овог члана, привредни субјекти који су до дана ступања на снагу овог закона уписани у Регистар обрађивача дувана дужни су да ускладе своје пословање са одредбама овог закона у року од 90 дана од дана ступања на снагу овог закона и поднесу захтев за добијање дозволе за обављање делатности обраде дувана у складу са овим законом.

Ако привредни субјект не усклади своје пословање, не поднесе захтев за добијање дозволе за обављање делатности, односно упис у регистар, односно евиденциону листу, у роковима предвиђеним овим чланом, Управа доноси решење којим се одузима дозвола за обављање делатности, односно брисање из регистра.

Члан 72.

До успостављања функционалности портала е-Управа регистровани произвођач дувана дужан је да оверен кооперативни уговор као и измене уговора достави на захтев Управи у року који Управа одреди.

Ако привредни субјект не достави оверен кооперативни уговор као и измене уговора, у року из става 1. овог члана, Управа доноси решење којим се одузима дозвола за обављање делатности.

Члан 73.

Привредни субјект који је уписан у одговарајући регистар у складу са Законом о дувану („Службени гласник РСˮ, бр. 101/05, 90/07, 95/10, 36/11, 93/12 и 108/13), а обавља и промет дуванских производа по посебном поступкуиз члана 45. овог закона, дужан је да у року од 30 дана од дана ступања на снагу овог закона поднесе захтев за упис у Регистар привредних субјекaта који обављају промет дуванских производа по посебном поступку из члана 4. овог закона.

Члан 74.

Привредни субјект који је уписан у одговарајући регистар у складу са Законом о дувану („Службени гласник РСˮ, бр. 101/05, 90/07, 95/10, 36/11, 93/12 и 108/13), а обавља и делатност прераде дувана из члана 19. овог закона, дужан је да у року од 30 дана од дана ступања на снагу овог закона поднесе захтев за добијање дозволе за обављање делатности.

На дан уписа у регистар, односно на дан почетка обављања делатности, привредни субјект дужан је да изврши попис залиха сировина и производа у свим магацинима, и пописне листе достави Управи за дуван у року од 15 дана од дана извршеног пописа.

Члан 75.

Прво наредно усклађивање износа накнада из члана 32. став 3, члана 40. став 3, члана 45. став 1. тачка 4) и члана 54. став 3. Закона о дувану („Службени гласник РС”, бр. 101/05, 90/07, 95/10, 36/11, 93/12 и 108/13) извршиће се у јануару 2019. године са индексом потрошачких цена за друго полугодиште 2018. године.

Прво годишње усклађивање износа накнада из става 1. овог члана извршиће се у јануару 2020. године са индексом потрошачких цена у 2019. години.

Члан 76.

Подзаконска акта за спровођење овог закона донеће се у року од 60 дана од дана ступања на снагу овог закона.

Члан 77.

Овај закон ступа на снагу осмог дана од дана објављивања у „Службеном гласнику Републике Србијеˮ.